ཨ་ཇོ་ཤགས་དཔོན།
4
གནའ་སྔ་མོ་ཡུལ་ག་གེ་མོ་ཞིག་ཏུ་མི་ཆེ་གེ་མོ་ཞིག་ཡོད༌པ༌དེ༌རང༌གི་
དཔོན་པོ་རྒྱལ་ཕྲན་ཁམས་གསུམ་དབང་དུས་ཀྱི་རྒྱལ་པོ་ཉི་མ་གྲགས་པར་ཕ་མེས་
དུས་ཀྱི་སྐྱེད་ལ་སྐྱེད་བརྩེགས་ཀྱི་བུ་ལོན་འབྲུ་ཁལ་ཆིག་སྟོང་ལྔ་བརྒྱ་སྤྲོད་དགོས་
ཀྱི་ཡོད་པ་རེད། བུ་ལོན་དེའི་ཨ་མ་མེས་པོ་སུ་ཞིག་གི་དུས་སུ་གཡར་བ་ཡིན་པ་
དང༌། ཨ་མའི་གྲངས་ཚད་ཇི་ཙམ་ཡིན་པ་ནི་ཁོ་ལ་གཏན༌ནས༌བཤད་རྒྱུ་མེད།
འོན་ཀྱང་འབྲུ་རྡོག་གཅིག་ཟ་རྒྱུ་མ་བྱུང་བའི་བུ་ལོན་དེ་རྒྱལ་པོས་ཚ་འདེད་བཏང་
དྲགས༌པས༌ཁོ༌པའི༌ཕྲག༌པར༌རྒྱ༌མ༌སྟོང༌གི༌འཁུར༌པོས་མནན༌པ༌ལྟ༌བུར༌ཉིན་
མཚན་དུས་དྲུག་སྨིན་མ་བསྡུས་ཤིང་དབུགས་རིང་ནར་ནས་སྡོད་དགོས་ཀྱི་ཡོད་པ་
རེད། མི་དེ་ནི་ཧ་ཅང་དབུལ་ཞིང་ཉམ་ཐག་པ་ཡིན་ཁར་རྒྱལ་པོར་བུ་ལོན་འབྲུ་
ཁལ་ཆིག༌སྟོང༌ལྔ༌བརྒྱ༌ཡོད༌པས༌དངོས་འབྲེལ་མདུན་ལམ་ལ་བལྟས་ན་སྐྱོ་ཤས་
སྐྱེ་དགོས་པ་ཞིག་རེད། ཡིན་ནའང་ཁོ་ལ་གཞན་ལས་ངོ་མཚར་ཆེ་བའི་དམིགས་
བསལ་གྱི་ཁྱད་ཆོས་ཤིག་ཡོད་པ་སྟེ་ཡི་གེ་གཅིག་མ་ཤེས་ཀྱང་ཤགས་རྒྱག་རྒྱུར་
ཤིན་ཏུ་མཁས་པས་མི་ཚོས་ཁོ་ལ་ཨ་ཇོ་ཤགས་དཔོན་ཞེས་འབོད་ཀྱི་ཡོད། ཉིན་
ཞིག་ཤགས་དཔོན་གྱི་སྒོ་འགྲམ་དུ་རྟ༌པ༌སོག༌ཞྭ༌གྱོན༌པ༌ཞིག༌ཡོང༌ནས༌ཝ་ཡེ་
ཤགས་དཔོན་ཁྱེད་ཡར་ཤོག་དང༌། ཞེས་བརྗོད། ཤགས་དཔོན་གྱི་སེམས་ལ་ཡང་
བུ་ལོན་བདའ་བར་སླེབས་བྱུང་སྙམ་ནས་སེམས་པ་ཤིན་ཏུ་མི་སྐྱིད་པའི་ངང་རྟ་པ་
དེ་ནང༌དུ༌བསུས་ཏེ་འཇིགས་དངངས་ཀྱི་ངང་སྣེ་ལེན་བྱས། རྟ་པ་ནི་སྔོན་ཆད་བུ་
-156-

གཏམ་རྒྱུད།
ལོན་བདའ་བར་ཡོང་མཁན་དེ་ཚོ་དང་གཏན་ནས་མི་འདྲ་བའི་ཕོ་གསར་ཡིད་ཀྱི་
དང༌བ་འདྲེན་པ་ཞིག་འདུག ཁོ་པས་བརྗོད་དོན་ཨ་ཇོ་ཤགས་དཔོན། ཁྱེད་རང་
དོགས་འདྲོག་ལངས་མི་དགོས། ང་བུ་ལོན་བདའ་བར་ཡོང་བ་མིན། དེ་རིང་རྒྱལ་
པོས་ཁྱེད་རང་ཤགས་རྒྱག་པར་བོས་ཤོག་གསུངས་པ་ལྟར་ཡོང་བ་ཡིན། ང་ཚོའི་
རྒྱལ་པོ་དེ་ངོ་བསྟོད་དང་སྤྲེལ་ལད་མཁན་ལ་ཤིན་ཏུ་དགའ་བ་དང་གྱ་གྱུ་མེད་པའི་
གཞུང་དྲང་མཁན་ལ་སུན་གཙེར་གཏོང་མཁན་ཞིག་ཡིན་པ་ཁྱེད་ཀྱིས་ཀྱང་མཁྱེན་
ཤས་ཆེ། དེར་བརྟེན་ཨ་ཇོ་ཁྱོད་ཀྱིས་རྒྱལ་པོར་མངོན་གསལ་དོད་པོའི་ངོ་བསྟོད་
ཀྱི་ཤགས་ཚིག་ཁ་ཤས་གྲ་སྒྲིག་གནང་ནས་ཕེབས་དང་། ཁྱེད་ལ་གྱོང་གུན་གཏན་
ནས་ཡོང་མི་སྲིད་ཅེས་ཟེར། ཨ་ཇོ་ཤགས་དཔོན་གྱིས་ཁྱེད་ཀྱི་རྒྱུད་མངགས་དང༌།
མ་ཤེས་བཀའ་སློབ་གནང་བར་སྙིང་ཐག་པ་ནས་ཐུགས་རྗེ་ཆེ་ཞེས་ཞུས་ནས་
གཟབ་མཆོར་གང་ཡོད་སྤྲས་ཏེ་རྒྱལ་པོའི་སར་སོང་། ཕོ་བྲང་ནང་དུ་སླེབས་རྗེས་
རྒྱལ་པོའི་ཀཱ་ཡེ་ཤགས་དཔོན། མི་ཚོས་ཟེར་སྐད་བྱས་ན་ཁྱེད་རང་ཤགས་དང༌།
བཤད༌པ༌ཧ༌ཅང༌མཁས༌པོ༌ཡོད༌པ་རེད་ཟེར་གྱིན་འདུག དེ་རིང་ཁྱེད་ཀྱིས་ང་ལ་
ཤགས་ཤིག་རྒྱོབ་དང་ཞེས་བརྗོད། ཤགས་དཔོན་གྱིས་ལྕེ་འདོམ་པ་གང་ཙམ་
བསྣར་བཞིན་ལག་གཉིས་པུས་མོར་བཞག མགོ་སྒུར་སྒུར་ངང་ལེགས་དཔེ་སྲིད་
པས་གཟི་སྦྱིན་འོད་སྟོང་འབར་བའི་ཁམས་གསུམ་དབང་འདུས་ལྟ་བུའི་མི་དབང་
རྟ་ལྗང་མཚན་གྱི་སྐུ་གམ་དུ་སྤྲང་རྒན་ཡི་དྭགས་འདྲ་བ་བདག་འདྲས་སྐུ་བཅར་ག་
ལ་ཞུ་ཕོད་ཅེས་གསོལ། རྒྱལ་པོས་དེ༌ནི༌ང༌ཚོས༌བཞད་གད་སློང༌ཆེད༌ཡིན༌པས་
སྐྱོན་མེད། ཁྱེད་ཀྱིས་གང་དྲན་ཤགས་ཤིག་རྒྱོབ་དང་ཞེས་བརྗོད། ཤགས་དཔོན་
ན་རེད་འོ་ན་དེ་ནི་བསོད་ནམས་ཉམས་དགོས་པའི་གང་མིན་ལྷ་མི་འདྲ་མཉམ་ལྟ་
-157-

ལྷ་སའི་དམངས་ཁྲོད་སྒྲུང་གཏམ།
བུར་སོང་ཡང་མིའི་བདག་པོས༌གནང་བ་མཛད་དུ་གསོལ། གུས་ཀྱི་ཤགས་ཀྱི་
ཚིག་ལ་ནོར་འཁྲུལ་དང་། གདངས་ལ་འཕྱུགས་པ་བྱུང་ན་གོང་ས་རྟ་བདུན་དབང་
པོས་དགོངས་ཡངས་དང༌། བཀའ་ཡི་བློན་རྣམས་ཀྱི་བཞད་གད་མེད་པར་ཞུ་ཞེས་
གསོལ་ནས་གློ་སངས་ཤིག་བརྒྱབ།
བརྗོད།
འགྲིན་པ་གཟེངས་ཙམ་བྱས་ནས་འདི་སྐད་
ཨོཾ་ཨོཾ་སྭ་སྟི་བདེ་ལེགས་སུ་གྱུར་ཅིག །
གནམ་འཁོར་ལོ་རྩིབས་བརྒྱད་ཀྱི་འོག །
ས་པདྨ་འདབ་བརྒྱད་ཀྱི་སྟེང་། །
བར་བཀྲ་ཤིས་རྟགས་བརྒྱད་ཀྱི་དབུས། །
རྔམ་ཆེ་བའི་ཕོ་བྲང་གི་ནང་། །
ཁྲི་རིན་ཆེན་འབར་བ་ཡི་སྟེང་། །
རྗེ་ཉིན་བྱེད་ཀྱི་མཚན་ལྡན་བཞུགས། །
རྒྱུ་རྣམ་སྲས་བང་མཛོད་དང་མཚུངས། །
སྡེ་ནམ་མཁའི་སྐར་ཚོགས་དང་འདྲ། །
ཡབ་ཚངས་པ་དཀར་པོ་ཡི་རྒྱུད།
ཡུམ་གའུ་འཇོག་པོ་ཡི་རིགས། །
ཟས་འབྱོར་བ་རི་བོ་དང་མཚུངས། ། n enape
རི་ལྷུན་པོ་ལ་འགྱུར་བ་མེད། །R7pཔྤོ
སྐོམ་ལོངས་སྤྱོད་རྒྱ་མཚོ་དང་འདྲ། །
-158-

མཐའི་རྒྱ་མཚོ་ལ་འཛད་མཐའ་མེད། །
ལྷན་རྒྱས་རྣམ་པ་ཚོ། ང༌ཚོ༌་ཁམས་གསུམ་དབང་ འདུས་ཀྱི་རྒྱལ་པོ་རྟ་
བདུན་དབང་པོར་སྲིན་འབུ་མེ་འཁྱེར་གྱིས་འགྲན་ཕོད་མཁན་ཡོད་ན་ཐོན་ཤོག་
ཅེས་བརྗོད།
རྒྱལ་པོ་དགའ་ཐག་ཆོད་ནས་ཁ་ཡང་སྐུམ་མི་ཐུབ་པར་གྱུར་ཏེ་སྨྲས་
པར་ཝ་ཡེ་ཤགས་དཔོན། འདི་ཟླའི་ཚེས་བཅོ་ལྔའི་ཉིན་ང་ཚོའི་སྔར་སྲོལ་གྱི་ལྷ་
གསོལ་ དུས་ ཆེན་ རེད། དེ་ ཉིན་ ཉེ་ འཁོར་ གྱི་ གཞུང་ སྒེར་ ཆོས་ གསུམ་གྱི་ རྫོང་
གཞིས་ཚང་མའི་དཔོན་པོ་དག་སྡེ་པ། ཡུལ་གྱི་ཚོ་དཔོན་དང་། སྐུ་སྒེར་བླ་བྲང་ངོ་
ཚབ་སོགས་མཛད་སྒོར་ཕེབས་ཀྱི་རེད། དེ་ཉིན་སྔར་སྲོལ་བཞིན་ལྷ་གསོལ་མཛད་
སྒོ་གྲུབ་རྗེས་ཤགས་དང་བཤད་པ་རྒྱག་སྲོལ་ཡོད་པས་ཁྱོད་ཀྱིས་དེ་རིང་གི་ཚིག་
དང་འདྲ་བའི་ཤིས་ཚིག་གི་བཤད་པ་ལེགས་པོ་ཞིག་འབུལ་དགོས། ངས་ཁྱོད་ཀྱི་
བདེ་སྡུག་ལའང་བསམ་བློ་བཏང་ཆོག་ཅེས་ཟེར། ཤགས་དཔོན་གྱིས་ཕྱག་འབུལ་
དང་བཅས་མི་དབང་རྒྱལ་པོའི་བཀའ་ལས་འགལ་བ་ག་ལ་བྱེད་་ཕོད་ཅེས་གསོལ།
དེ་ནས་བཅོ་ལྔ་ལྷ་གསོལ་ཉིན་འཁོར་གྱི་རྫོང་གཞིས་དང་སྒེར་པ་ཁག་དང་། སྒེར་
གཡོག་ཁག་གི་འཐུས་མི་དང༌། རྟ་པ་རྣམས་འབྱོར་ནས་གནའ་རབས་འདྲ་ཆས་
སྤྲས་ཏེ་སྔ་དྲོ་ལྷ་གསོལ་བཏང༌། དེ་ནས་རྟ་རྒྱུག་མདའ་འགྲན་སོགས་བྱས། དགོང་
དྲོ་ཚང་མ་ཕོ་བྲང་གི་རྡོ་གཅལ་དུ་འཛོམས་ནས་རྒྱལ་པོའི་བཀའ་བསྒྱུཪ་བསྒུགས་
ནས་བསྡད། རྒྱལ་པོས་ཨ་ཡ་མཚན། ཤགས་དཔོན་ཁོ་ཤགས་རྒྱག་པར་ད་དུང་
སླེབས་མ་བྱུང་ཞེས་བརྗོད། དེ་འདྲ་ཞིག་ལ་ཤགས་དཔོན་སླེབས་སོང་ཞེས་པའི་
སྙན་སེང་འབྱོར། རྒྱལ་པོས་རབ་གསལ་ནང་ནས་ལྟ་དུས་ཤགས་དཔོན་གྱིས་བ་
ཕྱུགས་རྒས་མོ་ཉལ་བ་དང་འགྱེལ་བ་ཆབས་ཅིག འགྱེལ་ན་ལངས་མི་ཐུབ་པ།
-159-

ལྷ་སའི་དམངས་ཁྲོད་སྒྲུང་གཏམ།
མིག་ཀོང་དུ་བརྡིབས། མིག་ཐོད་འབུར་དུ་ཐོན་པ། ལོང་གཉིས་སྦྱར་ལ་ཁད། ལྕི་
རྙང༌གི་རལ༌པས༌ཁེངས་ཤིང༌ཁ༌ཆུ༌འདོམ་པ་གང༌ཙམ་འཛར༌ཡོང༌བའི་འཆི་ལ་
ཁད༌ཅིག༌ཕོ༌བྲང༌གི༌རྡོ༌གཅལ༌ནང༌དུ༌དེད༌ཡོང༌། དེར༌ཡོད༌མི༌རྣམས་ནི་བ་དེར་
བལྟས་ ནས་ བཞད་ གད་ ཀྱི་ འུར་ སྒྲས་ཁེངས། རྒྱལ་པོས་སྐད་ཆེན་པོས་ ཀྭ་ཡེ་
ཤགས་དཔོན་ཁྱེད་གང་བྱེད་རྩིས་ཡོད་དམ་ཞེས་བརྗོད། ཤགས་དཔོན་གྱིས་ཁོ་
བོའི༌ཕྱིའི༌ལྕགས༌རི༌དང༌ནང༌གི༌ནོར་བུ་བ་ཕྱུགས་འདི་ལས་མེད། འདིའང་རྒྱལ་
པོའི་བུ་ལོན་ཐོག་ཏུ་འབུལ༌བར༌ཡོང་བ་ཡིན་ཞེས་གསོལ། དེར་ཡོད་མི་རྣམས་
སླར་ཡང་གད་མོས་ས་འཁོར། རྒྱལ་པོ་ནི་ཁོས་ཤགས་རྒྱགས་རྩིས་མེད་པ་ཤེས་
ནས་འཚུབ་ཤ་ལངས་ནས་བརྗོད་དོན་ཝ་ཡེ་ཤགས་དཔོན། ཁྱོད་ཀྱིས་བ་ཕྱུགས་
དེར་ཤགས་ཤིག་རྒྱོབ་དང་། ངོས་ཀྱིས་ཁྱེད་ཀྱི་བུ་ལོན་ཡོངས་རྫོགས་དག་པར་
བྱས་ཆོག་ཅེས་ཟེར། ཤགས་དཔོན་གྱིས་བཀའ་དྲིན་བླ་མེད་ཆེ་ཞེས་ཕྱག་དང་
བཅས་གུས་ཚུལ་ཞུས་རྗེས་མགྲིན་པ་གཟེངས་སུ་བཏེགས་ནས་བ་ཕྱུགས་དེར་
བལྟས་ཏེ་འདི་ལྟར་བརྗོད།
ཕོ་བྲང་ཁམས་གསུམ་དབང་འདུས་བདེ་ཡངས་སུ། ། pp
སྲིད་ན་དཀོན་པའི་རིན་བྲལ་ནོར་བུ་འབྱོར། ། y Zyang
བཀྲ་ཤིས་བདེ་ལེགས་ཕུན་སུམ་ཚོགས་གྱུར་ཅིག །
___གཡང་ཆགས་འདོད་འཇོའི་བ་མོའི་བཀྲ་ཤིས་ཤོག །
རྭ་ཅོ་འདྲོང་དང་མ་འདྲོང་སྲང་དང་འདྲ། ། opp
དཔྲལ་པ་ཐེར་དང་མ་ཐེར་བྲེ་དང་འདྲ། ། mp
-160-

བྲེ་སྲང་འདེགས་འཇལ་ཆ་ཚང་རྒྱལ་པོར་འབུལ། །
བང་མཛོད་ནོར་གྱིས་གང་བའི་བཀྲ་ཤིས་ཤོག ། mgo
ཞོར་དུ་ཁོ་བོའི་འབྲུ་ཁལ་ལྔ་བརྒྱ་དག
།nezpppeng
ལ་ཚིག་རྣོ་དང་མ་རྣོ་གྲི་དང་འདྲ། །
རྩིབ་མ་ཕྲ་དང་མ་ཕྲ་ཁྲབ་དང་འདྲ། །
ཁྲབ་གྲི་རྒོལ་སྲུང་ཆ་ཚང་རྒྱལ་པོར་འབུལ། །
གཡུལ་ལས་རྣམ་པར་རྒྱལ་བའི་བཀྲ་ཤིས་ཤོག །
__ཞོར་དུ་ཁོ་བོའི་འབྲུ་ཁལ་ལྔ་བརྒྱ་དག
ཁྱོན་ལ་ལྭ་བ་སྔོན
ཉ་གུག་གུག་དང་མ་གུག་གཞུ་དང་འདྲ། །
__ རྙང་མ་འཁྱུག་དང་མ་འཁྱུག་མདའ་མོ་འདྲ། །
ཉག་ཕྲན་གནམ་རུ་ཆ་ཚང་རྒྱལ་པོར་འབུལ། ། ____
དགྲ་བོ་ཆམ་ལ་ཕབ་པའི་བཀྲ་ཤིས་ཤོག ང་བཀྲ་ཤིས་ཤོག ། །
ཞོར་དུ་ཁོ་བོའི་འབྲུ་ཁལ་ལྔ་བརྒྱ་དག །
འཁོར་ལོར་བསྒྱུར་རྒྱལ་ཉིན་བྱེད་གྲགས་པ་ཡི། །
ཞི་དང་དྲག་གི་མཛད་པ་རྒྱས་གྱུར་ཅིག །
ཁ་རྩལ་ཅན་གྱི་ཉམ་ཆུང་ཤགས་དཔོན་ངའི།
བུ་ལོན་ཆིག་སྟོང་ལྔ་བརྒྱ་དག་ཟིན་ནོ། །
-161-

ལྷ་སའི་དམངས་ཁྲོད་སྒྲུང་གཏམ།
ཞེས་བརྗོད། དེ་ནས་ཨ་ཇོ་ཤགས་དཔོན་གྱི་མེས་པོའི་དུས་ཀྱི་བུ་ལོན་
འབྲུ་ཁལ་ཆིག་སྟོང་ལྔ་བརྒྱ་དེ་སྤྲོད་པའི་དམིགས་བརྟེན་གང་ཡང་མེད་ཀྱང་ཁ་
རྩལ་གྱིས་དག་པར་བྱས་སོ། ། R
བ་དེར་
སྒྲུང་མཁན། ལྷ་ས་མང་ཚོགས་སྒྱུ་རྩལ་ཁང་གི་ཟླ་བ་བཀྲ་ཤིས།
བསྡུ་མཁན། ལྷ་ས་མང་ཚོགས་སུ་རྩལ་ཁང་གི་ཀུན་བཟང་རྒྱལ་མཚན། ན་གྱིས་ཁོ་
བསྡུ་དུས། 1988. 5
ཊ འདིའབ་རྒྱལ་
કાકાએ ટિમ ની ચાલ
སླར་ཡང་གད་། །འཁོ་གའི་ཁབ་êས་གསྐྱ་ཆས་ལ།5P་མེད་པ་ཤེས་
དེར་ཤགས་ཤིག་རྒྱོབ་དང་། ངོས་ཀྱིས་བྱེད་ཀྱི་བུ་ལོན་ཡོངས་རྫོགས་དག་པར་
བཅས་ཤུལ་ཚུལ་ཤུ། Bappཁ་ཊལཟབ་ཕྱུགས་དེར་
བལྟས་ཏེ་འདི་ལྟར་པ ད་ཆབ་མང་ཤྰgznprehe
བཀྲ་ཤིས་བདེ་ལེགས་ཕུན་སུམ་ཚོགས་གྱུར་ཞིག་༨
|
stepping quiparsn
-162-

གཏམ་རྒྱུད།